Jennifer Lopez

Si Jennifer Lynn Lopez (ipinanganak 24 Hulyo 1969), na kilala rin sa palayaw na J.Lo, ay isang Amerikanang aktres, mang-aawit, prodyuser, mananayaw, personalidad sa telebisyon, 'fashion designer' at prodyuser sa telebisyon. Nagsimula ang karera ni Lopez bilang isang mananayaw sa isang programang komedyang pantelebisyon na In Living Color. Pagkatapos ay sumabak sa pag-arte, at nakilala sa pelikulang Money Train.

Una siyang nagbida sa pelikulang talambuhay na Selena noong 1997, kung saan umani siya ng ALMA Award para sa Katangi-tanging Aktres. Nakuha niya ang kanyang ikalawang ALMA Award para sa kanyang pagganap sa Out of Sight (1998). Simula noon ay nagsimula na siyang bumida sa iba't ibang pelikula, gaya ng 'The Wedding Planner (2001), Maid in Manhattan (2002), Shall We Dance? (2004), Monster-in-Law (2005), at The Back-up Plan (2010).

Naabot ni Lopez ang katanyagan sa industriya ng musika pagkatapos ilabas ang kanyang unang studio album na On the 6 (1999) kung saan nakapaloob ang nangunang single nito na "If You Had My Love". Ang kanyang ikalawang studio album J.Lo (2001) ay naging matagumpay, na nakabenta ng walong milyong sipi sa buong mundo. Ang J to tha L–O!: The Remixes (2002) ang naging ikalawang album na nagsimula sa #1 sa Billboard 200 samantala ang kanyang ikatlo at ika-apat na studio album na – This Is Me... Then (2002) at Rebirth (2005) – ay umabot sa ikalawang pwsto ng Billboard 200. Noong 2007, naglabas siya ng dalawang album na kinabibilangan ng kanyang kauna-unahang album sa wikang Kastila Como ama una Mujer, at ang kanyang ikalimang studio album Brave. Nagbalik siya sa musika na may bagong record label, at inilabas ang kanyang ika-pitong album na pinamagatang Love? noong 19 Abril 2011. Ang single na "On the Floor" ay kasalukuyang nasa mga tsart sa buong mundo. Ang kanyang mga ambag sa industriya ng musika ang nagbigay sa kanya ng maraming mga tagumpay na kinabibilangan ng dalawang nominasyon sa Grammy Award; dalawang nominasyon sa Latin Grammy Award; tatlo sa American Music Awards, kasama pa ng anim na iba pang nominasyon; at sa tinatayang benta na 55 milyon sa buong mundo. Inihanay siya ng Billboard bilang ika-27 Artista ng dekada 2000.

Noong Nobyembre 18, 2005 nagsimula siyang mag-publish ng kanyang musika sa YouTube, at noong 2023, umabot sa 16.2 milyong subscriber ang kanyang channel sa YouTube at nakakuha ng kabuuang 10.13 bilyong panonood ng video.

Filmograpiya

Pelikula

Diskograpiya 

 1999: On the 6
 2001: J.Lo
 2002: This Is Me... Then
 2005: Rebirth
 2007: Como ama una Mujer
 2007: Brave
 2011: Love?
 2014: A.K.A.
Compilation album
 2002: J to tha L–O! The Remixes

Mga gantimpala at nominasyon

Mga talasanggunian

Mga kawing panlabas 

 
 
 Official website for Jennifer Lopez fragrances

 
Mga kompositor mula sa Estados Unidos
Mga artista mula sa Estados Unidos
Mga mang-aawit mula sa Estados Unidos